РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

ПРОТОКОЛ № 2

от заседание на Комисия „Съдебна карта, натовареност и 
съдебна статистика” към Съдийската колегия 
на Висшия съдебен съвет

31 януари 2018 г.
/сряда – 14,00 часа/

Днес, 31 януари  2018 г. (сряда), от 14,00 часа, се проведе заседание на комисия „Съдебна карта, натовареност и съдебна статистика”  към Съдийската колегия на ВСС, в състав:

ПРЕДСЕДАТЕЛ:
ЗАМ. ПРЕДСЕДАТЕЛ:

ЧЛЕНОВЕ:	ДАНИЕЛА МАРЧЕВА
АТАНАСКА ДИШЕВА

БОРЯНА ДИМИТРОВА  - отсъства
ДРАГОМИР КОЯДЖИКОВ
КРАСИМИР ШЕКЕРДЖИЕВ- отсъства 

От администрацията на Висшия съдебен съвет присъстваха експертните сътрудници към комисията: Красимира Василева – началник-отдел „ЮОДВ“, дирекция „Правна“; Румен Митев – началник-отдел „САОД“, дирекция „ИТСС“, Емилия Петкова – главен експерт в отдел „САОД“, дирекция „ИТСС“.

Заседанието на комисията протече при следния дневен ред:
 
1.	Обсъждане на писмо изх. № 9002204/28.11.2017 г. от председателя на Софийски районен съд с искане за увеличаване на щатната численост на съда с 30 щатни бройки за длъжността „съдия“ /вх. № ВСС-15986/29.11.2017 г./. 

2.	Актуализиране на Методиката за контрол и проверка на статистическите данни, отчитащи дейността на съдебните органи и съдиите в Република България, приета с решение на ВСС по протокол № 49/01.10.2015 г., т. 78, съгласно промяна на статистическите кодове по граждански, наказателни и административни дела, приети от ВСС по Протокол № 15/24.03.2016 г. и изменени от съдийската колегия по Протокол № 29/20.12.2016 г. 

3.	Обсъждане на изменения в Гражданско-процесуалния във връзка с промяна в чл. 47 ГПК /ДВ, бр. 86 от 2017 г./ 

4.	Обсъждане на решение във връзка с приложението на § 11 от Правилата за отчитане на натовареността на съдиите /ПОНС/. 

5.	Обсъждане на писмо изх. № 49/18.01.2018 г. от председателя на Районен съд – Смолян с искане за увеличаване на щата с една длъжност за съдия /вх.№ ВСС-813/23.01.2018 г./. 

	ПО ДНЕВНИЯ РЕД: 

1.ОТНОСНО: Обсъждане на писмо изх. № 9002204/28.11.2017 г. от председателя на Софийски районен съд /СРС/ с искане за увеличаване на щатната численост на съда с 30 щатни бройки за длъжността „съдия“ /вх. № ВСС-15986/29.11.2017 г./. 

Комисията се запозна с представената от председателя на Софийски районен съд /СРС/ допълнителна информация, изискана с писмо изх. № 16437/07.12.2017 г.  във връзка с решение по протокол № 35/06.12.2017 г., т.1.
	Като изцяло възприе изложените в писмо на председателя на СРС мотиви, обосноваващи направеното искане за увеличаване на щатната численост на съда, и като се съобрази с данните в представените от отдел „САОД“ на ВСС справки по отношение на текущата натовареност на районните съдилища,

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

1.1. ПРИЕМА, че е налице „обоснована необходимост“ за увеличаване на щатната численост на Софийски районен съд.
1.2. Да се препубликува на сайта на ВСС обявлението на комисията по Протокол № 33/22.11.2017 г., т. 1, без посочване на срок.
1.3. ПРЕДЛАГА на Комисията по атестирането и конкурсите към Съдийката колегия на ВСС да открие 20 нови щатни бройки за длъжността „съдия“ в СРС, след представяне на становище от Комисия „Бюджет и финанси“ към Пленума на ВСС относно финансовата обезпеченост.
1.4. ВЪЗЛАГА на Румен Митев – началник на отдел „САОД“ за следващото заседание на комисията да подготви справка, съдържаща данни за натовареността на районните съдилища за 3-годишен период.
1.5. ПРЕДЛАГА на Комисията по атестирането и конкурсите към Съдийската колегия на ВСС да открие процедура за преместване по реда на чл. 194 от Закона за съдебната власт на съдийски длъжности от районните съдилища в страната към СРС, като допълнително ще посочи бройките и конкретните районни съдилища.
1.6. ИЗПРАЩА решението ведно с всички приложени материали по т.1 на Комисията по атестиране и конкурси към Съдийската колегия на ВСС, за сведение и по компетентност.
1.7. ИЗПРАЩА решението по т. 1.2. на Комисия „Бюджет и финанси“ към Пленума на ВСС, за финансова обосновка.

2.ОТНОСНО: Актуализиране на Методиката за контрол и проверка на статистическите данни, отчитащи дейността на съдебните органи и съдиите в Република България, приета с решение на ВСС по протокол № 49/01.10.2015 г., т. 78, съгласно промяна на статистическите кодове по граждански, наказателни и административни дела, приети от ВСС по Протокол № 15/24.03.2016 г. и изменени от съдийската колегия по Протокол № 29/20.12.2016 г.

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

2.1. Възлага на Румен Митев - началник на отдел „САОД“ в администрацията на ВСС, в методиката да бъде променен текстът по отношение на начина на отчитане на 3-месечните срокове по първоинстанционните граждански и търговски дела, както следва:
„Продължителността на разглеждане на делата се установява от датата на насрочване на първо открито заседание до решаването му по същество (датата на произнасяне на съдебния акт) или прекратяването и обявяването на съдебния акт в срочната книга на съда. При спиране на делото този период (от спиране до даване на ход) се изключва от продължителността.“
2.2. Възлага на началника на отдел „САОД“ в администрацията на ВСС да подготви промяна в статистическите форми за отчет по граждански дела в районните съдилища и по граждански и търговски дела І-ва инстанция в окръжните съдилища, като допълни съответното Приложение 2 с нова колона „свършени от 3 до 6 месеца“.
2.3. Одобрява актуализирането на Методиката за контрол и проверка на статистическите данни, отчитащи дейността на съдебните органи и съдиите в Република България с корекциите така, както са представени в приложения в електронен вид draft-формат.
2.4. Предлага на Съдийската колегия да приеме следните решения:

ПРОЕКТ

СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1. ИЗМЕНЯ начина на отчитане на 3-месечните срокове по първоинстанционните граждански и търговски дела, считано от 01.01.2018 г., както следва:
„Продължителността на разглеждане на делата се установява от датата на насрочване на първо открито заседание до решаването му по същество (датата на произнасяне на съдебния акт) или прекратяването и обявяването на съдебния акт в срочната книга на съда. При спиране на делото този период (от спиране до даване на ход) се изключва от продължителността.“
2. ДОПЪЛВА статистическите форми - Приложение № 2 Отчет по граждански дела на районен съд и Приложение 2 Отчет по граждански, търговски и фирмени дела І инстанция на окръжен съд, с нова колона „свършени от 3 до 6 месеца“.
3. ПРИЕМА актуализираната Методика за контрол и проверка на статистическите данни, отчитащи дейността на съдебните органи и съдиите в Република България, приета с решение на ВСС по протокол № 49/01.10.2015 г., т. 78, съгласно промяна на статистическите кодове по граждански, наказателни и административни дела, приети от ВСС по Протокол № 15/24.03.2016 г. и изменени от съдийската колегия по Протокол № 29/20.12.2016 г., както и съгласно промяната в начина на отчитане на 3-месечните срокове по първоинстанционните граждански и търговски дела, съгласно т. 2.
4. Актуализираната методика по т. 3 да се публикува на интернет страницата на ВСС в раздел „Съдебна статистика, регистри / Статистически форми за отчет“, като за актуализацията бъдат уведомени съдилищата и разработчиците на системите за управление на съдебните дела.

3.ОТНОСНО: Обсъждане на изменения в Гражданско-процесуалния във връзка с промяна в чл. 47 ГПК /ДВ, бр. 86 от 2017 г./ 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

3.1.ПРИЕМА за запознаване направените предложения за изменения в ГПК.
3.2. ДА СЕ ИЗПРАТЯТ писма до административните ръководители на съдилищата за даване на предложения за изменения в ГПК и за становище по вече постъпилите предложения, в двуседмичен срок.

4.ОТНОСНО: Обсъждане на решение във връзка с приложението на § 11 от Правилата за отчитане на натовареността на съдиите /ПОНС/. 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

4.1.  ДА СЕ ИЗПРАТЯТ писма до административните ръководители на съдилищата, които в двуседмичен срок от получаването им да предоставят:
- предложения за изменение и допълнение на Правилата за оценка на натовареността на съдиите;
- предложения за участници в постоянните работни групи към комисията по административни дела, по граждански, търговски и фирмени дела, и по наказателни дела;
- предложения и становища относно по-нататъшното функциониране на СИНС.
4.2. ДА СЕ ИЗПРАТЯТ писма до членовете на постоянните работни групи към комисията по административни, граждански и търговски и наказателни дела, за потвърждение на желанието им за участие в тях.
4.3. Съобщение да се публикува и на интернет страницата на ВСС.
4.4. Предлага на Съдийската колегия да приеме следните решения:
ПРОЕКТ
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
1. ОТЛАГА с 6 /шест/ месеца приемането на решението по смисъла на § 11 от Преходните и заключителни разпоредби от Правилата за отчитане на натовареността на съдиите.
2. УКАЗВА на административните ръководители на съдилищата към годишните доклади за дейността на съдилищата за 2017 г. да не прилагат справката по чл. 17, ал. 2 от ПОНС.

5.ОТНОСНО: Обсъждане на писмо изх. № 49/18.01.2018 г. от председателя на Районен съд – Смолян с искане за увеличаване на щата с една длъжност за съдия /вх.№ ВСС-813/23.01.2018 г./. 

Като съобрази приложената от отдел „САОД“ на ВСС справка, съдържаща данни за натовареността на РС – Смолян, 

Комисия "Съдебна карта, натовареност и съдебна статистика"
към Съдийската колегия на Висшия съдебен съвет
Р Е Ш И :

5.1. ПРИЕМА, че е не е налице „обоснована необходимост“ за увеличаване щатната численост на Районен съд - Смолян
5.2. ИЗПРАЩА решението ведно с материалите по точката на Комисията по атестирането и конкурсите към Съдийската колегия на ВСС, за сведение и по компетентност.

ПРЕДСЕДАТЕЛ
						НА КСКНСС:              /п/
ДАНИЕЛА МАРЧЕВА